**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa**

 Názov: Ekonomická univerzita v Bratislave

 Sídlo: Dolnozemská cesta č. 1, 852 35 Bratislava

 IČO: 00399957

Telefón: +421 267295147

 Kontaktná osoba: Anna Národová

1. **Názov a opis predmetu zákazky:**
	* zhotovenie a dodanie projektovej dokumentácie v podrobnosti realizačného projektu s výkazmi výmer pre rekonštrukciu objektu: „ECOvčielka - materská škola pri EUBA“,
	* inžinierskej činnosti a autorského dozoru.

 Podrobný opis predmetu zákazky:

Zhotovenie a dodanie projektovej dokumentácie na rekonštrukciu objektu: „ECOvčielka - materská škola pri EUBA“, v podrobnosti realizačného projektu s výkazmi výmer, inžinierskej činnosti a autorský dozor. Predmetom dodávky majú byť projektové práce a inžinierska činnosť na rekonštrukciu budovy "Školičky", ktorá je vo vlastníctve EU v Bratislave, zapísaná na LV č. 1947, parc. číslo 5486/1, súpisné číslo 3280, kat. územie Bratislava – Petržalka.

Je to samostatne stojaci objekt s plne zabezpečenými inžinierskymi sieťami a s prístupovou komunikáciou. Budova bola v minulosti určená na výuku a má samostatný vchod. Budova je 3. podlažná. Rekonštrukcia sa bude týkať iba 1. NP, kde bude na ploche cca 250 m2 situovaná škôlka. V rámci projektových úprav sa predpokladá aj úprava týchto priestorov na jedáleň (výdajňa stravy) pre deti v škôlke. Projekt bude v zmysle vyššie uvedeného riešiť stavebnú časť, teda rekonštrukciu hygienických a sociálnych zariadení, výmenu podlahových krytín, úpravy omietok, nové nátery stien, opravu okien, úprava elektroinštalácie a osvetlenia, inštaláciu bezpečnostných prvkov a pod. Ďalej bude zahŕňať projekt interiérového vybavenia rekonštruovaných priestorov a riešenie osadenia exteriérových prvkov a vybudovanie detského ihriska s vybavením a s oplotením a fyzické zameranie skutkového stavu 1NP.

Stavebné úpravy musia plne rešpektovať legislatívne požiadavky dané Vyhláškou Ministerstva zdravotníctva SR č. 527/2002 Z. z. zo 16. augusta 2007 o podrobnostiach a o požiadavkách na zariadenia pre deti a mládež, Vyhláškou Ministerstva životného prostredia SR č. 532/2002 Z. z. z 8. júla 2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

Zhotovenie a dodanie projektovej dokumentácie v podrobnosti realizačného projektu s výkazmi výmer bude obsahovať:

* + vypracovanie a dodanie jednostupňovej projektovej dokumentácie v podrobnosti realizačného projektu s výkazmi výmer,
	+ vypracovanie a dodanie projektovej dokumentácie interiéru s výkazmi výmer,
	+ inžinierska činnosť – ohlásenie stavebných úprav na príslušnom stavebnom úrade a získanie všetkých relevantných vyjadrení a stanovísk dotknutých orgánov a účastníkov konania,
	+ výkon autorského dozoru projektanta v termíne do ukončenia realizácie rekonštrukcie objektu,
	+ dodanie PD a Výkaz výmer do 90 dní odo dňa podpisu zmluvy,
	+ dodanie ohlásenia stavebných úprav a vyjadrení dotknutých subjektov a orgánov do 90 dní odo dňa podpisu zmluvy.

Dokumentácia bude vyhotovená:

- projekt pre realizáciu stavby v 4 vyhotoveniach v papierovej forme

- projekt pre realizáciu stavby v elektronickej forme vo formáte PDF (Cenkros

 alebo Odis)

- ocenený položkový rozpočet v elektronickej forme formáte PDF a XLS

- neocenený položkový rozpočet v elektronickej forme formáte  XLS

Záujemcom sa umožňuje vykonať obhliadku miesta poskytnutia predmetu zákazky, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta poskytnutia predmetu zákazky idú na ťarchu záujemcu.

Záujemcovia, ktorí prejavia záujem o vykonanie obhliadky, dostanú informácie na tel. čísle +421 67295259 u kontaktnej osoby: Ing. Ivan Búš, e-mail: ivan.bus@euba.sk

 Obhliadka sa vykoná na adrese: Ekonomická univerzita v Bratislave, Dolnozemská cesta č. 1, 852 35 Bratislava.

 Obhliadku je možné vykonať iba pri dodržaní všetkých platných podmienok stanovených Úradom verejného zdravotníctva SR pre pandémiu COVID -19. Záujemcovia, ktorí prejavia záujem budú o týchto náležitostiach pri telefonickom nahlasovaní obhliadky informovaní kontaktnou osobou.

Účasť záujemcov na obhliadke je dobrovoľná.

 V prípade, že sa záujemca nezúčastní obhliadky, bude verejný obstarávateľ považovať jeho neúčasť za skutočnosť, že porozumel zadaniu zákazky.

 Predpokladaná hodnota zákazky: 4 000,00 eur

**3. Kritérium na vyhodnotenie ponúk** Najnižšia cena predmetu zákazky celkom vrátane DPH v eurách.

**4. Miesto a lehota na predloženie ponúk:**

Termín predloženia cenovej ponuky: do 11.02.2022 do 10.00 h.

Na adresu: Ekonomická univerzita v Bratislave

Oddelenie pre verejné obstarávanie

Dolnozemská cesta č.1, 852 35 Bratislava

e-mail: anna.narodova@euba.sk

informácie na tel.č. 672 95 147

kontaktná osoba: Národová Anna

Ponuka musí obsahovať:

* + výpočet ceny predmetu zákazky
	+ opis ponúkaného predmetu zákazky
	+ 1x vyplnená a podpísaná zmluva o dielo
	+ splnenie podmienok účasti podľa bodu 6. tohto zadania

 Ponuku je možné predložiť e-mailom, poštou alebo osobne.

**5. Miesto dodania predmetu zákazky:**

1. Uvedená v bode 1. tohto zadania.

**6. Podmienky účasti uchádzačov:**

 **-** Uchádzač musí vo svojej ponuke predložiť kópiu dokladu o oprávnení poskytovať plnenia, ktoré sú predmetom zákazky. V prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu.

 **-** Čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

**7. Stanovenie ceny predmetu zákazky:**

Spôsob určenia ceny musí byť zrozumiteľný a jasný.

Verejný obstarávateľ požaduje stanoviť cenu podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

V cene sú zahrnuté všetky náklady potrebné na poskytnutie služby definované v bode 2. a prílohe č. 1 tohto zadania na dobu poskytnutia služby.

Cena bude uchádzačom spracovaná v cenovej úrovni platnej ku dňu predkladania ponúk a v súlade so zákonmi účinnými ku dňu predkladania ponúk.

Všetky ceny a výpočty sa zaokrúhľujú na dve desatinné miesta na najbližší eurocent.

 V prípade poskytnutia zľavy z ceny, táto musí byť započítaná do cien jednotlivých častí predmetu zákazky

Ak je poskytovateľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto poskytnutia predmetu zákazky je v SR, tento poskytovateľ nebude pri plnení predmetu zákazky fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH.

Úhrada až po poskytnutí príslušnej časti predmetu zákazky.

**8. Lehota poskytnutia**: je uvedená v zmluve.

Príloha č. 1

Zmluva o dielo č…….... (pridelí verejný obstarávateľ)

uzavretá v zmysle §536 a násl. Obchodného zákonníka v platnom znení

**1. Zmluvné strany**

1.1 Objednávateľ: Ekonomická univerzita v Bratislave

Sídlo: Dolnozemská cesta č. 1,

 852 35 Bratislava.

Zastúpený: prof. Ing. Ferdinand Daňo, PhD., rektor Ekonomickej univerzity v Bratislave

IČO: 00399957

 IČ DPH: SK 2020879245

Bankové spojenie: Štátna pokladnica Bratislava

Číslo účtu: SK2581800000007000132574

(ďalej len „objednávateľ“)

1.2 Zhotoviteľ:

 Sídlo:

 Zastúpený:

 IČO:

 IČ DPH:

 Bankové spojenie:

 Číslo účtu:

 Zapísaný v obchodnom registri:

( ďalej len „zhotoviteľ“)

**2. Predmet zmluvy**

2.1 Predmetom zmluvy je zhotovenie a dodanie projektovej dokumentácie, inžinierskej činnosti a autorského dozoru pre rekonštrukciu objektu „ECO včielka – materská škola pre EUBA“. Projektová dokumentácia pre realizáciu bude vypracovaná v rozsahu:

 - jednostupňový projekt v podrobnosti realizačného projektu s výkazmi výmer,

 - projekt interiéru s výkazmi výmer,

 V rámci inžinierskej činnosti zhotoviteľ zabezpečí ohlásenie stavebných úprav na príslušnom stavebnom úrade a ziskanie všetkých relevantných vyjadrení a stanovísk dotknutých orgánov a účastníkov konania.

 Predmetom zmluvy je aj výkon autorského dozoru projektanta.

 Projekt (jednostupňový projekt v podrobnosti realizačného projektu a projekt interiéru) v tlači s výkazmi výmer bude dodaný objednávateľovi – 4 paré.

Projekt (jednostupňový projekt v podrobnosti realizačného projektu a projekt interiéru) v elektronickej forme vo formáte PDF a DWG – editovateľná forma.

Ocenený položkový rozpočet v elektronickej forme vo formáte PDF a XLS.

Neocenený výkaz výmer v elektronickej forme vo formáte XLS.

Ohlásenie stavebných úprav na príslušnom stavebnom úrade a ziskané všetky relevantné vyjadrenia a stanovíska dotknutých orgánov a účastníkov konania budú objednávateľovi dodané v origináli v tlači v jednom vyhotovení.

2.2 Zhotoviteľ sa zaväzuje zhotoviť a odovzdať objednávateľovi predmet zmluvy podľa podmienok dohodnutých v tejto zmluve.

* 1. Zhotoviteľ potvrdzuje, že sa v plnom rozsahu oboznámil s rozsahom a povahou predmetu zmluvy, že sú mu známe technické, kvalitatívne a iné podmienky potrebné k uskutočneniu predmetu zmluvy a že disponuje takými kapacitami a odbornými znalosťami, ktoré sú k uskutočneniu predmetu zmluvy potrebné.
	2. Zhotoviteľ nemôže poveriť uskutočnením predmetu zmluvy iný subjekt.

**3. Lehoty dodania**

3.1 Predmet zmluvy bude dodaný:

* inžinierska činnosť – ohlásenie stavebných úprav do 90 dní odo dňa podpisu zmluvy
* projektové práce vrátane výkazu výmer do 90 dní odo dňa podpisu zmluvy
* autorský dozor projektanta bude realizovaný odo dňa zahájenia realizácie stavebných prác do ukončenia preberacieho konania.

3.2 Zmluvné strany sa dohodli, že zhotoviteľ nie je v omeškaní s lehotou dodania predmetu zmluvy po dobu, po ktorú nemohol plniť svoju povinnosť, súvisiacu s plnením predmetu tejto zmluvy následkom okolností vzniknutých na strane objednávateľa, pri prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať. V takomto prípade objednávateľ nie je oprávnený uplatňovať príslušnú zmluvnú pokutu za omeškanie s dodaním predmetu zmluvy.

3.3 Zhotoviteľ je oprávnený požadovať zmenu termínu dodania predmetu zmluvy pri:

* prekážkach spôsobených objednávateľom alebo treťou osobou, ktorým nemohol zabrániť ani pri vynaložení všetkého úsilia, ktoré možno od neho požadovať.

**4. Cena predmetu zmluvy**

4.1 Cena za predmet zmluvy je stanovená dohodou v zmysle zákona NR SR č. 18/1996 Z.z. o cenách v znení neskorších predpisov, je vypočítaná podľa zákonov platných a účinných ku dňu predloženia ponuky.

4.2 V cene sú zahrnuté všetky náklady potrebné na zrealizovanie predmetu zmluvy.

4.3 Cena je:

realizačný projekt

cena bez DPH ………………………………… eur

sadzba DPH v % ……………………………….

výška DPH …………………………………..... eur

cena vrátane DPH ………......………….. ....... eur

projekt interiéru

cena bez DPH ………………………………… eur

sadzba DPH v % ……………………………….

výška DPH …………………………………..... eur

cena vrátane DPH ………......………….. ....... eur

inžinierska činnosť pre ohlásenie stavebných úprav

cena bez DPH............................................... eur

sadzba DPH v % ……………………………….

výška DPH …………………………………..... eur

cena vrátane DPH ………......………….. ....... eur

autorský dozor

cena bez DPH …………………………………eur

sadzba DPH v % ……………………………….

výška DPH …………………………………..... eur

cena vrátane DPH ………......………….. ....... eur

 cena predmetu zmluvy celkom

cena celkom bez DPH ………………………… eur

sadzba DPH v % ……………………………….

výška DPH …………………………………..... eur

cena predmetu zmluvy celkom vrátane DPH ………......………… eur

4.4 Zmena dohodnutej ceny predmetu zmluvy sa umožňuje len z dôvodov zákonnej úpravy DPH.

 4.5 Zmluvné strany potvrdzujú, že zhotoviteľ je **(**prípadne nie je**)** platiteľom DPH a objednávateľ je platiteľom DPH.

**5. Financovanie a fakturácia**

5.1 Objednávateľ preddavok finančných prostriedkov neposkytne.

* 1. Platbu za:
* odsúhlasený projekt pre realizáciu stavby vrátane rozpočtovej časti a výkazov výmer a vrátane stanovísk a dokladov z odsúhlasovania objednávateľ zhotoviteľovi uhradí až po ich dodaní, a to na základe zhotoviteľom predloženej faktúry doloženej dodacím listom,
* odsúhlasený projekt interiéru vrátane rozpočtovej časti a výkazov výmer a vrátane stanovísk a dokladov z odsúhlasovania objednávateľ zhotoviteľovi uhradí až po ich dodaní, a to na základe zhotoviteľom predloženej faktúry doloženej dodacím listom,
* inžiniersku činnosť pre ohlásenie stavebných po jeho obdržaní,
* autorský dozor objednávateľ zhotoviteľovi uhradí až po odstránení závad zistených pri preberaní ukončeného diela, po podpísaní preberacieho protokolu. Autorský dozor objednávateľ zhotoviteľovi uhradí na základe zhotoviteľom predloženej faktúry.

5.3 Lehota splatnosti faktúr je 30 dní od prevzatia faktúry objednávateľom.

5.4 Objednávateľ odpočíta z  faktúry zmluvnú pokutu za nedodržanie zmluvného termínu dodania predmetu zmluvy.

**6. Záručná lehota, záruka za plnenie zmluvy**

6.1 Zhotoviteľ poskytne na predmet zmluvy záručnú lehotu .....................(minimálne 3) roky.

6.2 Záručná lehota začína plynúť dňom prevzatia predmetu zmluvy, t,j, dňom podpísania dodacieho listu zo strany objednávateľa.

**7. Zodpovednosť za vady, zmluvné pokuty, odstúpenie od zmluv**y

7.1 Zhotoviteľ ručí za to, že predmet zmluvy bude mať počas záručnej doby a v čase dodania technické vlastnosti zhodné s požiadavkami všeobecne záväzných právnych predpisov, slovenských technických noriem, ďalej vlastnosti podľa zmluvy o dielo uzatvorenej s objednávateľom a že nebude mať vady, ktoré by bránili jeho použitiu k určenému účelu.

7.2 Vady zhotoviteľ odstráni počas záručnej doby bezodplatne, bez nároku na úhradu akýchkoľvek súvisiacich nákladov (dopravné a podobne). Vadu odstráni v takej lehote, aby nebránila riadnemu užívaniu predmetu zmluvy.

7.3 V prípade nesplnenia zmluvnej lehoty na dodanie predmetu zmluvy zhotoviteľ zaplatí objednávateľovi zmluvnú pokutu vo výške 0,1 % z ceny nedodaného predmetu zmluvy bez DPH za každý aj začatý deň omeškania s dodaním.

7.4 Za omeškanie s odstránením vád, reklamovaných objednávateľom v záručnej lehote, zaplatí zhotoviteľ zmluvnú pokutu vo výške 10,- eur za každý aj začatý deň omeškania.

 7.5 Ak sa objednávateľ ocitne v omeškaní s platením faktúr, môže zhotoviteľ uplatniť a objednávateľ v tom prípade zaplatí zmluvnú pokutu vo výške 0,1 % z dlžnej sumy bez DPH za každý aj začatý deň omeškania.

* 1. Zhotoviteľ zodpovedá za škodu, ktorá vznikne objednávateľovi vadným plnením zhotoviteľa alebo ktorá vznikne objednávateľovi neplnením záväzkov zhotoviteľa podľa § 560 a násl. Obchodného zákonníka. Objednávateľ má právo na náhradu škody od zhotoviteľa, ak zhotoviteľ porušuje svoje povinnosti vyplývajúce z tejto zmluvy, alebo ich vykoná vadne, alebo dodá objednávateľovi neúplné alebo vadné dielo.

**8. Povinnosti zhotoviteľa**

* 1. Zhotoviteľ sa zaväzuje:
* technické problémy týkajúce sa výkonu autorského dozoru riešiť len za účasti objednávateľa, podľa potreby aj na vyzvanie objednávateľa, a to v súčinnosti so zhotoviteľom, vždy prostredníctvom stavebného denníka.

# 9. Ostatné dohody

* 1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy platné v čase spracovania predmetu zmluvy.
	2. Zhotoviteľ vyhlasuje, že je oprávnený zhotoviť predmet zmluvy a pre jeho zhotovenie má odbornú spôsobilosť. Zhotoviteľ sa zaväzuje, že projektová dokumentácia bude spracovaná odborne spôsobilými osobami, ktoré sú oprávnené vykonávať odborné činnosti vo výstavbe podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení zákona č. 236/2000 Z.z., v rozsahu ich oprávnenia, a príslušný projekt a príslušné časti projektu budú opatrené ich originálnou pečiatkou a podpisom.
	3. Objednávateľ je oprávnený použiť predmet zmluvy výhradne iba pre účely vyplývajúce z tejto zmluvy. Jeho iné využitie, najmä prenechanie na využitie tretím osobám, je podmienené výslovným súhlasom zhotoviteľa.
	4. Zhotoviteľ bude objednávateľa o výsledkoch svojej činnosti pravidelne informovať a bude mu odovzdávať kópie dôležitej a inej korešpondencie, týkajúcich sa predmetu plnenia tejto zmluvy.
	5. Strany sa zaväzujú obchodné a technické informácie použiť len na plnenie predmetu tejto zmluvy a nesprístupniť ich tretím osobám.
	6. Zhotoviteľ bude pri zabezpečovaní činnosti podľa tejto zmluvy postupovať s odbornou starostlivosťou, svoju činnosť bude uskutočňovať v súlade so záujmami objednávateľa podľa jeho pokynov, zápisov a dohôd, v súlade s vyjadreniami a rozhodnutiami dotknutých orgánov štátnej správy.
	7. V prípade, že dodaný predmet zmluvy nebude obsahom a rozsahom zodpovedať účelu určenému v tejto zmluve, toto bude považované za nesplnenie záväzkov zhotoviteľa.
	8. Objednávateľ sa zaväzuje v nevyhnutne potrebnom rozsahu na vyzvanie zhotoviteľa poskytnúť podklady a údaje potrebné pre plnenie zmluvy, ktoré sú objednávateľovi dostupné, ak tieto zhotoviteľ nemôže zabezpečiť inak.

**10. Záverečné ustanovenia**

10.1 Táto zmluva alebo jej dodatky nadobúdajú platnosť po jej podpísaní štatutárnymi zástupcami oboch zmluvných strán a účinnosť deň nasledujúci po dni i ch zverejnenia podľa platných predpisov..

10.2 Vzťahy neupravené touto zmluvou o dielo sa budú riadiť ustanoveniami Obchodného zákonníka a ostatných všeobecne záväzných právnych predpisov.

10.3 Zmluva je vyhotovená v piatich výtlačkoch, z toho 3x pre objednávateľa a 2x pre zhotoviteľa.

10.4 Zhotoviteľ dodá najneskôr do jedného pracovného dňa po podpise zmluvy znenie zmluvy v elektronickej forme vo formáte pdf pre zverejnenie zmluvy v Centrálnom registri zmlúv vedenom Úradom vlády SR.

10.5 Nedeliteľnou súčasťou tejto zmluvy je:

- príloha č. 1 – podrobný opis predmetu zmluvy

- príloha č. 2 – zoznam subdodávateľov.

10.6 Zmluvné strany prehlasujú, že túto zmluvu pred jej podpísaním prečítali, že bola uzavretá po vzájomnej dohode, podľa ich slobodnej vôle, určite, vážne a zrozumiteľne, nie v tiesni za nápadne nevýhodných podmienok. Autentickosť zmluvy potvrdzujú svojimi podpismi.

V…………..............dňa................... V Bratislave dňa……........................

Zhotoviteľ: Objednávateľ: